ઈન્ડોનેશિયાના પાટનગર જાકાર્તામાં પેરિસ જેવા જ સિરિયલ બ્લાસ્ટ અને ફાયરિંગ થતાં ઈન્ડોનેશિયા ધણધણી ઊઠ્યું હતું. આતંકવાદીઓઅે વારાફરતી સાત બ્લાસ્ટ કર્યા હતા, તેમાં વિદેશીઓને બંધક બનાવવા પ્રયાસ થયો હતો. પાંચ કલાક ચાલેલા આ હુમલામાં અેક કેનેડિયન નાગરિક સહિત બે વ્યકિતનાં મોત થયાં હતાં તેમજ અન્ય ૨૦ને ઈજા થઈ હતી, જેમાં ચાર વિદેશીઓનો સમાવેશ થાય છે. આ ઘટનામાં ત્રણ શકમંદની ધરપકડ કરવામાં આવી છે.